نوع المزيكا هو تصنيف بيحدد القطع الموسيقيه أو الأغانى على انها بتنتمى لتقليد مشترك أو مجموعه ضوابط بتمييزها عن غيرها و أحيانا بتكون المحددات دى مشتركه بين اكتر من تصنيف واحد . ممكن تقسيم المزيكا لأنواع مختلفه بأكتر من طريقه و حسب أكتر من ضابط, فمثلاً ممكن نقول ان الموسقي اللى بتتعزف علي آلات شرقيه و حسب مقامات شرقيه بأنها موسيقى من النوع الشرقي, و المزيكا اللى بتتعزف فى الكنايس بانها من النوع الديني, بالاضافه لكدا ممكن نميز نوع موسيقي حسب البلد فنقول موسيقي فلوكلوريه مجريه, و ممكن يون التصنيف حسب نوع الأله الموسيقيه بس و نقول عن الموسيقا اللى بتستخدم فيها الألات الالكترونيه بانها موسيقي الكترونيه. انواع المزيكا كتيره و بتمتد علي فترات طويله من التاريخ و بيتم تطويرها باستمرار و احيانا بيتم استنباط نوع من نوع أو اختراعها من جديد زى موسيقي الفانك اللى عملها جيمس براون و مزيكا الهاوس. نوع مزيكا الفن بيضم أنواع الموسيقى الكلاسيكية المعاصرة والتاريخية. نوع المزيكا الشعبيه بيضم أنواع الموسيقى المتاحه لعامة الناس و تنشره وسايل الاعلام. الموسيقى الشعبيه بتكون على عكس موسيقى الفن: بتتوزع على مجموعات كبيرة من المستمعين ، و ف الاغلب المجموعات ما بتكونش متجانسة اجتماعيًا. بتتخزين و تتوزيعها ف شكل مش مكتوب مش ممكن تحصل الا في اقتصاد بيخليها سلعه.